রাসূলের ﷺ নবুয়তের প্রথম দিকে বা প্রথমদিকের ইসলাম গ্রহণকারী সাহাবায়ে কিরামের (রদিআল্লাহু আ’নহুম) সময় মক্কায় দাওয়াত দেয়ার জন্য কোনো জামাআতবদ্ধ গ্রুপ ছিলো না। যারা সীরাত পড়েছেন এটা তারা ভালো করে জানার কথা। প্রথম দিকে ইনফিরাদি দাওয়াত ছিলো গোপনে। আল্লাহর আদেশে পরে হয় প্রকাশ্যে। তবে সেটাও ইনফিরাদি, ইজতিমায়ী নয়। কোনো সুনির্দিষ্ট উসূলের ভিত্তিতেও নয়। তাবলীগী ভাইয়েরা নিজেদের কাজকে মাক্কী জীবনের সাথে তুলনা করে থাকেন। উনারা যেভাবে গাশত করে থাকেন, অর্থাৎ কাতার ধরে একটা দল মানুষের কাছে যাবে। তাদের মধ্যে একজন আমীর থাকবে, যিনি জামাআত পরিচালনা করবে। কয়েকজন মামুর থাকবে, যারা জিকিরে ফিকিরে চলবে আর দু’আ করতে থাকবে, কোনো কথা বলবে না। একজন মুতাকাল্লিম থাকবেন, ইনিই শুধু দাওয়াত দিবেন, মানুষের সাথে কথা বলবেন। আর একজন রাহবার থাকবেন যিনি মানুষের কাছে এই গাশতের জামাআতকে নিয়ে যাবেন। কিন্তু এই দাওয়াতী সিস্টেম মাক্কী জীবনে দূরে থাক মাদানী জীবনেও ছিলোনা।